«Լույսի» Եղեգնաձորի թիմը երիտասարդների հետ մի քանի միջոցառումներ է կյանքի կոչել, այդ թվում՝ թիմի կառուցման, ֆիզիկայի, տեխնոլոգիայի, մարդու իրավունքների, տնտեսագիտության և հռետորական արվեստի թեմաներով ինտերակտիվ սեմինարներ։ «Մենք կարդում ենք» խորագրով արշավ են իրականացրել՝ կարևորելով ընթերցանությունը, երիտասարդների հետ բարձրաձայն կարդալով գրքեր, քննարկելով դրանք, նպաստելով գրքերի փոխանակմանը, և տեսանյութ են նկարահանել, որտեղ երիտասարդներն իրենց սերն են արտահայտում ընթերցանության հանդեպ։ Մանկահասակ երեխաների համար կազմակերպել են ժամանցային խաղեր և միջոցառումներ, հեքիաթներ բեմադրել միասին, մուլտֆիլմեր դիտել, երգել և ասմունքել։ Բացի այդ, երիտասարդները խնդրել են մանուկներին նկարել իրենց երազած քաղաքը՝ խրախուսելով նրանց դառնալ համայնքի ակտիվ անդամներ։